32011R0660
L 181/20
SLUŽBENI LIST EUROPSKE UNIJE
UREDBA VIJEĆA (EU) br. 660/2011
od 9. lipnja 2011.
o dodjeli mogućnosti ribolova prema Protokolu dogovorenom između Europske unije i Republike Kabo Verdea o mogućnostima ribolova i financijskom doprinosu predviđenima Sporazumom o partnerstvu u području ribarstva između tih dvaju ugovornih stranaka koji je trenutačno na snazi
VIJEĆE EUROPSKE UNIJE,
uzimajući u obzir Ugovor o funkcioniranju Europske unije, a posebno njegov članak 43. stavak 3.,
uzimajući u obzir prijedlog Europske komisije,
budući da:
(1)
Vijeće je 19. prosinca 2006. usvojilo Uredbu (EZ) br. 2027/2006 o sklapanju Sporazuma o partnerstvu u području ribarstva između Europske zajednice i Republike Kabo Verdea (1) (dalje u tekstu „Sporazum o partnerstvu”).
(2)
Novi Protokol Sporazuma parafiran je 22. prosinca 2010. (dalje u tekstu „novi Protokol”). Novim Protokolom predviđaju se mogućnosti ribolova plovilima Europske unije u vodama pod suverenitetom i u nadležnosti Kabo Verdea vezano uz ribolov.
(3)
Vijeće je 9. lipnja 2011. usvojilo Odluku 2011/405/EU (2) o potpisivanju i privremenoj primjeni novog Protokola.
(4)
Način dodjele mogućnosti ribolova među državama članicama trebalo bi definirati za razdoblje primjene novog Protokola.
(5)
U skladu s člankom 10. stavkom 1. Uredbe Vijeća (EZ) br. 1006/2008 od 29. rujna 2008. o odobravanju ribolovnih aktivnosti koje ribarska plovila Zajednice obavljaju izvan voda Zajednice i o pristupu plovila trećih zemalja vodama Zajednice (3), ako se čini da mogućnosti ribolova dodijeljene Uniji prema novom Protokolu nisu do kraja iskorištene, Komisija je dužna obavijestiti dotične države članice. Izostanak odgovora unutar roka koji treba odrediti Vijeće smatra se potvrdom da plovila dotičnih država članica ne iskorištavaju u potpunosti svoje mogućnosti ribolova u danom razdoblju. Trebalo bi odrediti taj rok.
(6)
S obzirom da trenutni Protokol prestaje važiti 31. kolovoza 2011., ova bi Uredba trebala stupiti na snagu sljedećeg dana od dana objave u Službenom listu Europske unije te se primjenjivati od 1. rujna 2011.,
DONIJELO JE OVU UREDBU:
Članak 1.
1. Mogućnosti ribolova određene Protokolom dogovorenim između Europske unije i Republike Kabo Verdea o ribolovnim mogućnostima i financijskom doprinosu predviđenima Sporazumom o partnerstvu u području ribarstva između tih dvaju ugovornih stranaka koji je trenutačno na snazi (dalje u tekstu „Protokol”) dodjeljuju se među državama članicama kako slijedi:
(a)
Plovila s potegačama za tunu
Španjolska
16 plovila
Francuska
12 plovila;
(b)
Plovila s parangalima
Španjolska
26 plovila
Portugal
9 plovila;
(c)
Plovila s plivajućim povrazom za tunu
Španjolska
7 plovila
Francuska
4 plovila.
2. Uredba (EZ) br. 1006/2008 primjenjuje se ne dovodeći u pitanje Sporazum o partnerstvu u području ribarstva između Europske zajednice i Republike Kabo Verde.
3. Ako prijave za odobrenje za ribolov iz država članica iz stavka 1. ne obuhvate sve mogućnosti ribolova određene Protokolom, Komisija uzima u obzir prijave za odobrenje za ribolov iz bilo kojih drugih država članica u skladu s člankom 10. Uredbe (EZ) br. 1006/2008.
Rok iz članka 10. stavka 1. te Uredbe postavlja se na 10 radnih dana.
Članak 2.
Ova Uredba stupa na snagu sljedećeg dana od dana objave u Službenom listu Europske unije.
Primjenjuje se od 1. rujna 2011.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Luxembourgu 9. lipnja 2011.